Aug 29,2015
అమ్మకానికి జిఎంఆర్‌ హోటెల్‌
  హైదరాబాద్‌ : రాజీవ్‌ గాంధీ అంతర్జాతీయ విమానాశ్రయం సమీపంలోని నోవోటెల్‌ను విక్రయించాలని జిఎంఆర్‌ గ్రూపు నిర్ణయించింది. గత రెండేళ్లుగా ఈ హోటల్‌ అమ్మకానికి ఆ సంస్థ తీవ్ర ప్రయత్నిస్తోంది. జిఎంఆర్‌ హైదరాబాద్‌ ఇంటర్నేషనల్‌ ఎయిర్‌పోర్టు లిమిటెడ్‌ (జిహెచ్‌ఐఎల్‌)కు 100 శాతం అనుబంధ సంస్థగా ఉన్న జిఎంఆర్‌ హోటల్స్‌ అండ్‌ రిసార్ట్సు లిమిటెడ్‌ నోవోటెల్‌ పేరుతో ఈ ఐదు నక్షత్రాల హోటల్‌ను నిర్వహిస్తోంది. 2013-14 నుంచి దీన్ని విక్రయించాలని యోచిస్తోంది. కాగా ఈ హోటల్‌ విలువ రూ.300-400 కోట్ల వరకు ఉంటుందని నిపుణులు అంచనా వేస్తున్నారు. ఇప్పటి వరకు అనేక సార్లు బిడ్డింగ్‌లు నిర్వహించినప్పటికీ సఫలం కాలేకపోయింది. ఇది వరకు ఆఫర్‌ చేసిన ధరలోనే బిడ్డింగ్‌లను పిలువాలని బోర్డు ఆఫ్‌ డైరెక్టర్లు నిర్ణయించారని ఆ కంపెనీ వర్గాలు పేర్కొన్నాయి. ప్రస్తుతం ఈ హోటల్‌ను ఎక్కార్‌ గ్రూపు నిర్వహిస్తోంది. 2007లో అప్పటి రాష్ట్ర ప్రభుత్వ ఈ విమానశ్రయానికి 5000 ఎకరాలను .జిఎంఆర్‌ గ్రూపునకు అప్పగించింది. ఈ హోటల్‌లో 305 గదులున్నాయి. కాగా ప్రతి గదికి కోటి రూపాయాల విలువ అంచనా వేస్తున్నారు.
మీ స్నేహితులకు రికమెండ్ చెయ్యండి